ddrg/super_eurlex huggingface dataset:
2.

U Prilogu 2., „Stope antidampinških i/ili kompenzacijskih pristojbi koje se primjenjuju sve dok se na isti proizvod primjenjuje zaštitna pristojba”, dodaje se sljedeći PRILOG 2.18.: „PRILOG 2.18. Provedbena uredba Komisije (EU) 2020/1408 оd 6. listopada 2020. o uvođenju konačne antidampinške pristojbe i konačnoj naplati privremene pristojbe uvedene na uvoz određenih toplovaljanih limova i koluta od nehrđajućeg čelika podrijetlom iz Indonezije, Narodne Republike Kine i Tajvana, SL L 325, 7.10.2020., str. 26. Zemlja Društvo Dodatna oznaka TARIC Izvorna konačna antidampinška pristojba Antidampinška pristojba kad je zaštitna mjera primjenjiva Indonezija PT Indonesia Guang Ching Nickel and Stainless Steel Industry C541 17,3 0,0 % Indonezija PT Indonesia Tsingshan Stainless Steel C547 17,3 0,0 % Indonezija Sva ostala društva C999 17,3 0,0 % Narodna Republika Kina Shanxi Taigang Stainless Steel Co., Ltd C163 19,0 0,0 % Narodna Republika Kina Taiyuan Taigang Daming Metal Products C542 19,0 0,0 % Narodna Republika Kina Tisco Guangdong Stainless Steel Service Center Co., Ltd C543 19,0 0,0 % Narodna Republika Kina Tianjin TISCO & TPCO Stainless Steel Co. Ltd. C025 19,0 0,0 % Narodna Republika Kina Fujian Fuxin Special Steel Co., Ltd. C544 14,6 0,0 % Narodna Republika Kina Zhenshi Group Eastern Special Steel Co., Ltd. C558 9,2 0,0 % Narodna Republika Kina Xiangshui Defeng Metals Co., Ltd C545 17,5 0,0 % Narodna Republika Kina Fujian Dingxin Technology Co., Ltd. C546 17,5 0,0 % Narodna Republika Kina Sva ostala društva C999 19,0 0,0 % Tajvan Yieh United Steel Co. C032 4,1 0,0 % Tajvan Tang Eng Iron Works Co. Ltd. C031 4,1 0,0 % Tajvan Walsin Lihwa Co. C548 7,5 0,0 % Tajvan Sva ostala društva C999 7,5 0,0 %
(18)

Ribolovna godina za norvešku ugoticu u zoni ICES-a 3a te vodama Unije u zoni ICES-a 2a i potpodručju ICES-a 4 traje od 1. studenoga do 31. listopada. Na osnovi novog znanstvenog savjeta trebalo bi utvrditi preliminarni TAC za norvešku ugoticu u navedenim područjima. Ujedinjena Kraljevina nema kvotu za norvešku ugoticu. Međutim, dio kvote lovi se u vodama Ujedinjene Kraljevine. S Ujedinjenom Kraljevinom provedeno je savjetovanje u skladu s člankom 130. stavkom 1. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (6). Stoga bi trebalo utvrditi preliminarni TAC za ribolovne mogućnosti za razdoblje od 1. studenoga 2020. do 31. prosinca 2020. Tim TAC-om omogućit će se početak ribolovne sezone. Provest će se savjetovanje s Ujedinjenom Kraljevinom o ribolovnim mogućnostima za razdoblje od 1. siječnja 2021. do 31. listopada 2021. Unatoč činjenici da Ujedinjena Kraljevina nema udio kvota u tom stoku, taj se resurs dijeli s Ujedinjenom Kraljevinom. Stoga bi trebalo održati savjetovanja o zajedničkom upravljanju tim stokom nakon isteka prijelaznog razdoblja 31. prosinca 2020. Uredbu o ribolovnim mogućnostima za norvešku ugoticu u zoni ICES-a 3a te vodama Unije u zoni ICES-a 2a i potpodručju ICES-a 4 trebalo bi izmijeniti kako bi se uključio ishod tih savjetovanja, za razdoblje od 1. siječnja 2021. do 31. listopada 2021., kako bi se obuhvatila cijela ribolovna godina od 1. studenoga 2020. do 31. listopada 2021.
(3)

u članku 5. stavci 5. i 6. zamjenjuju se sljedećim: „5. Do 7. prosinca 2020. operatori su se dužni pobrinuti: (a) da su zrakoplovi koji obavljaju letove iz članka 2. stavka 2. opremljeni ispravnim transponderima sekundarnog nadzornog radara koji ispunjavaju sljedeće uvjete: i. imaju mogućnosti navedene u dijelu A Priloga II.; ii. imaju dovoljan kontinuitet da ne predstavljaju operativni rizik; (b) da su zrakoplovi s najvećom certificiranom masom pri uzlijetanju većom od 5 700 kg ili s maksimalnom stvarnom putnom brzinom većom od 250 čvorova, koji obavljaju letove iz članka 2. stavka 2. i za koje je svjedodžba o plovidbenosti prvi put izdana 7. lipnja 1995. ili nakon tog datuma, opremljeni ispravnim transponderima sekundarnog nadzornog radara koji ispunjavaju sljedeće uvjete: i. imaju mogućnosti navedene u dijelovima A i B Priloga II.; ii. imaju dovoljan kontinuitet da ne predstavljaju operativni rizik; (c) da su zrakoplovi s nepomičnim krilima i najvećom certificiranom masom pri uzlijetanju većom od 5 700 kg ili s maksimalnom stvarnom putnom brzinom većom od 250 čvorova, koji obavljaju letove iz članka 2. stavka 2. i za koje je svjedodžba o plovidbenosti prvi put izdana 7. lipnja 1995. ili nakon tog datuma, opremljeni ispravnim transponderima sekundarnog nadzornog radara koji ispunjavaju sljedeće uvjete: i. imaju mogućnosti navedene u dijelovima A, B i C Priloga II.; ii. imaju dovoljan kontinuitet da ne predstavljaju operativni rizik. Točke (b) i (c) prvog podstavka ne primjenjuju se na zrakoplove koji obavljaju letove unutar zračnog prostora jedinstvenog europskog neba i koji pripadaju jednoj od sljedećih kategorija: i. obavljaju let radi provođenja održavanja; ii. obavljaju let radi izvoza; iii. prestat će letjeti najkasnije 31. listopada 2025. Operatori zrakoplova za koje je svjedodžba o plovidbenosti prvi put izdana prije 7. prosinca 2020. moraju se do 7. lipnja 2023. uskladiti sa zahtjevima utvrđenima u točkama (b) i (c) prvog podstavka ako su ispunjeni sljedeći uvjeti: i. prije 7. prosinca 2020. uspostavili su program modernizacije kojim se dokazuje usklađenost s točkama (b) i (c) prvog podstavka; ii. za te zrakoplove nisu dodijeljena financijska sredstva Unije da bi ti zrakoplovi ispunili zahtjeve iz točaka (b) i (c) prvog podstavka. Kad je riječ o zrakoplovima čiji transponderi privremeno nemaju mogućnost ispunjavanja zahtjeva iz točaka (b) i (c) prvog podstavka, operateri imaju pravo obavljati operacije tim zrakoplovima u zračnom prostoru jedinstvenog europskog neba najviše tri uzastopna dana. 6. Operatori su se dužni pobrinuti da zrakoplovi opremljeni u skladu sa stavkom 5. koji imaju najveću certificiranu masu pri uzlijetanju veću od 5 700 kg ili maksimalnu stvarnu putnu brzinu veću od 250 čvorova obavljaju letove s višestrukim prijemom, uz minimalne performanse kako su propisane u točki 3.1.2.10.4. Priloga 10. Čikaškoj konvenciji, svezak IV., treće izdanje, uključujući sve izmjene do br. 77.”;
(4)

Podnositelj zahtjeva Komisiji je 16. srpnja 2018. podnio i zahtjev za zaštitu vlasničkih podataka za više studija koje je dostavio u potporu zahtjevu, odnosno za vlasnički zaštićena analitička izvješća o usporedbi nuklearnom magnetskom rezonancom („NMR”) strukture LNT-a proizvedenog bakterijskom fermentacijom s LNT-om koji je prirodno prisutan u ljudskom mlijeku (5), detaljne podatke o karakterizaciji o proizvodnim sojevima bakterija (6) i njihove potvrde (7), specifikacije za sirovine i pomoćne tvari (8), potvrde o analizama raznih serija LNT-a (9), analitičke metode i izvješća o vrednovanju (10), izvješća o stabilnosti LNT-a (11), detaljan opis proizvodnog postupka (12), potvrde o akreditaciji laboratorija (13), izvješća o procjeni unosa LNT-a (14), in vitro mikronukleus test na stanicama sisavaca s LNT-om (15) i sažetu tablicu statistički značajnih opažanja (16), drugi in vitro mikronukleus test na stanicama sisavaca s LNT-om (17) i sažetu tablicu statistički značajnih opažanja (18), dva in vitro mikronukleus testa na stanicama sisavaca s povezanom tvari lakto-N-neotetraoza (19), bakterijski test povratnih mutacija s LNT-om (20), 14-dnevnu studiju oralne toksičnosti na novorođenom štakoru s LNT-om (21), 90-dnevnu studiju oralne toksičnosti na novorođenom štakoru s LNT-om (22) i sažetu tablicu statistički značajnih opažanja te 90-dnevnu studiju oralne toksičnosti na novorođenom štakoru s lakto-N-neotetraozom (23).
(6)

Sjedinjene Američke Države obavijestile su Komisiju da je njezino nadležno tijelo dodalo sedam kontrolnih ustanova na popis kontrolnih ustanova koje Sjedinjene Američke Države priznaju za potrebe ekvivalentnosti na temelju članka 33. stavka 2. Uredbe (EZ) br. 834/2007, a to su „CERES”, „EcoLOGICA S.A”, „Food Safety S.A.”, „IBD Certifications”, „Istituto per la Certificazione Etica e Ambientale (ICEA)”, „OnMark” i „Perry Johnson Registrar Food Safety, Inc.”. Sjedinjene Američke Države zatražile su i uklanjanje kontrolnih ustanova „Global Culture”, „Global Organic Certification Services”, „Stellar Certification Services, Inc.”, „Institute for Marketecology (IMO)” i „Basin and Range Organics (BARO)” s popisa u Prilogu III. Uredbi (EZ) br. 1235/2008.
„d.

„tehnologija” u skladu s Napomenom o tehnologiji općenito za „razvoj” ili „proizvodnju”„monolitnih mikrovalnih integriranih sklopova” („MMIC”) posebno oblikovanih za telekomunikacije i koja ima bilo koju od sljedećih značajki: Tehnička napomena: Za potrebe 5E001.d. u tehničkim podacima o proizvodu moguće je spominjati parametar zasićene vršne izlazne snage i kao izlaznu snagu, zasićenu izlaznu snagu, maksimalnu izlaznu snagu, vršnu izlaznu snagu ili anvelopnu izlaznu snagu. 1. namijenjena radu pri frekvencijama višima od 2,7 GHz sve do i uključujući 6,8 GHz, pri čemu je „relativna širina pojasa” veća od 15 % i koja ima bilo koju od sljedećih značajki: a. zasićena vršna izlazna snaga veća od 75 W (48,75 dBm) pri bilo kojoj frekvenciji višoj od 2,7 GHz sve do i uključujući 2,9 GHz; b. zasićena vršna izlazna snaga veća od 55 W (47,4 dBm) pri bilo kojoj frekvenciji višoj od 2,9 GHz sve do i uključujući 3,2 GHz; c. zasićena vršna izlazna snaga veća od 40 W (46 dBm) pri bilo kojoj frekvenciji višoj od 3,2 GHz sve do i uključujući 3,7 GHz; ili d. zasićena vršna izlazna snaga veća od 20 W (43 dBm) pri bilo kojoj frekvenciji višoj od 3,7 GHz sve do i uključujući 6,8 GHz; 2. namijenjena radu pri frekvencijama višima od 6,8 GHz sve do i uključujući 16 GHz, pri čemu je „relativna širina pojasa” veća od 10 % i koja ima bilo što od sljedećeg: a. zasićena vršna izlazna snaga veća od 10 W (40 dBm) pri bilo kojoj frekvenciji višoj od 6,8 GHz sve do i uključujući 8,5 GHz; ili b. zasićena vršna izlazna snaga veća od 5 W (37 dBm) pri bilo kojoj frekvenciji višoj od 8,5 GHz sve do i uključujući 16 GHz; 3. namijenjena radu uz zasićenu vršnu izlaznu snagu veću od 3 W (34,77 dBm) te pri bilo kojoj frekvenciji višoj od 16 GHz sve do i uključujući 31,8 GHz, pri čemu je „relativna širina pojasa” veća od 10 %; 4. namijenjena radu uz zasićenu vršnu izlaznu snagu veću od 0,1 nW (–70 dBm) te pri bilo kojoj frekvenciji višoj od 31,8 GHz sve do i uključujući 37 GHz; 5. namijenjena radu uz zasićenu vršnu izlaznu snagu veću od 1 W (30 dBm) te pri bilo kojoj frekvenciji višoj od 37 GHz sve do i uključujući 43,5 GHz, pri čemu je „relativna širina pojasa” veća od 10 %; 6. namijenjena radu uz zasićenu vršnu izlaznu snagu veću od 31,62 mW (15 dBm) te pri bilo kojoj frekvenciji višoj od 43,5 GHz sve do i uključujući 75 GHz, pri čemu je „relativna širina pojasa” veća od 10 %; 7. namijenjena radu uz zasićenu vršnu izlaznu snagu veću od 10 mW (10 dBm) te pri bilo kojoj frekvenciji višoj od 75 GHz sve do i uključujući 90 GHz, pri čemu je „relativna širina pojasa” veća od 5 %; ili 8. namijenjena radu uz zasićenu vršnu izlaznu snagu veću od 0,1 nW (–70 dBm), pri bilo kojoj frekvenciji višoj od 90 GHz;
(l)

kapacitete, sposobnosti, političke strategije, zakonodavstvo i pravnu praksu trećih zemalja i dionika, uključujući, ako je to moguće i relevantno, one o centrima za prihvat i zadržavanje i uvjetima u njima, koji se odnose na problematiku iz točaka od (a) do (k).
(22)

Povijesno gledano, pravilima Unije ograničavale su se ukupne duljine kombinacija kamiona što je dovelo do uobičajenih konstrukcija s kabinom iznad motora jer se njima u najvećoj mogućoj mjeri povećava teretni prostor. Međutim, visoki položaj vozača doveo je do povećanog područja mrtvog kuta i lošije izravne vidljivosti oko kabine kamiona. To je važan čimbenik u kamionskim nesrećama u koje su uključeni nezaštićeni sudionici u cestovnom prometu. Broj stradalih mogao bi se znatno smanjiti poboljšanjem izravne vidljivosti. Stoga bi trebalo uvesti zahtjeve radi poboljšanja izravne vidljivosti kako bi se povećala izravna vidljivost pješaka, biciklista i drugih nezaštićenih sudionika u cestovnom prometu s vozačeva sjedala uklanjanjem u najvećoj mogućoj mjeri mrtvih kutova s prednje strane i s bočnih strana vozača. Trebalo bi uzeti u obzir posebnosti različitih tipova vozila.
4.

članak 11. zamjenjuje se sljedećim: „Članak 11. Ribolovne sezone 1. Ribolov plavoperajne tune plivaricama tunolovkama dopušten je u istočnom Atlantiku i Sredozemnom moru od 26. svibnja do 1. srpnja. 2. Odstupajući od stavka 1., ribolov plavoperajne tune u Jadranskom moru može se dopustiti plivaricama tunolovkama do 15. srpnja za ribu iz uzgoja u Jadranskom moru (ribolovno područje FAO-a 37.2.1). 3. Odstupajući od stavka 1., ako pojedina država članica može dokazati da, zbog vjetrova snage 5 ili više na Beaufortovoj ljestvici, neke njezine plivarice za ribolov plavoperajne tune u istočnom Atlantiku i Sredozemnom moru nisu mogle iskoristiti svoje uobičajene ribolovne dane tijekom godine, ta država članica može tijekom godine prenijeti najviše 10 izgubljenih dana za dotična plovila do 11. srpnja. 4. Ribolov plavoperajne tune u istočnom Atlantiku i Sredozemnom moru dopušten je velikim plovilima za pelagijski ribolov parangalom od 1. siječnja do 31. svibnja. 5. Države članice utvrđuju sezone otvorenog ribolova za svoje flote, osim plivarica tunolovki i velikih plovila za pelagijski ribolov parangalom, u svojim godišnjim planovima ribolova.”.
(5)

Višegodišnji plan za ribarstvo koje iskorištava pridnene stokove u zapadnom Sredozemnome moru uspostavljen je Uredbom (EU) 2019/1022 Europskog parlamenta i Vijeća (2) i stupio je na snagu 16. srpnja 2019. U skladu s člankom 4. stavkom 1. te uredbe ribolovne mogućnosti za stokove navedene u članku 1. te uredbe trebalo bi utvrditi tako da se progresivno i postupno, ako je to moguće do 2020., a najkasnije do 1. siječnja 2025., postigne ribolovna smrtnost na razini najvišeg održivog prinosa. Ribolovne mogućnosti trebalo bi izraziti kao najveći dopušteni ribolovni napor i utvrditi u skladu s režimom ribolovnog napora utvrđenim u članku 7. te uredbe. Najveći dopušteni ribolovni napor za 2020. trebalo bi stoga smanjiti za 10 % u odnosu na osnovne vrijednosti izračunane u skladu s člankom 7. stavkom 4. te uredbe.
(f)

Oznaka mora ispunjavati sve sljedeće zahtjeve (brojke se odnose na brojeve na prethodnoj slici): boje logotipa EU-a su: — pozadina: 100,80,0,0; — zvijezde: 0,0,100,0; boja logotipa energije je: 100,80,0,0; QR kod je 100 % crne boje; ime dobavljača je 100 % crne boje, u podebljanom fontu Verdana veličine 9 pt; identifikacijska oznaka modela je 100 % crne boje, u fontu Verdana uobičajene debljine i veličine 9 pt; ljestvica od A do G je kako slijedi: — slova ljestvice energetske učinkovitosti su 100 % bijele boje u podebljanom fontu Calibri veličine 19 pt; slova su centrirana na osi 4,5 mm od lijeve strane strelica; — boje strelica ljestvice od A do G su sljedeće: — Razred A: 100,0,100,0; — Razred B: 70,0,100,0; — Razred C: 30,0,100,0; — Razred D: 0,0,100,0; — Razred E: 0,30,100,0; — Razred F: 0,70,100,0; — Razred G: 0,100,100,0; unutarnja razdjelna crta debljine je 0,5 pt i 100 % crne boje; slovo razreda energetske učinkovitosti je 100 % bijele boje u podebljanom fontu Calibri veličine 33 pt. Strelica razreda energetske učinkovitosti i odgovarajuća strelica ljestvice od A do G postavljene su tako da su njihovi vrhovi poravnati. Slovo u strelici razreda energetske učinkovitosti postavljeno je u središte pravokutnog dijela strelice, koja je 100 % crne boje: vrijednost ponderirane potrošnje energije u 100 ciklusa je u podebljanom fontu Verdana veličine 28 pt; „kWh” je u fontu Verdana uobičajene debljine i veličine 18 pt; broj „100” na ikoni, koji predstavlja 100 ciklusa, u fontu je Verdana uobičajene debljine i veličine 14 pt. Vrijednost i jedinica centrirani su i 100 % crne boje; piktogrami su prikazani u skladu s utvrđenima izgledom oznake i kako slijedi: — linije piktograma debljine su 1,2 pt i kao i tekst (brojevi i jedinice) 100 % su crne boje; — tekst ispod tri gornja piktograma u podebljanom je fontu Verdana veličine 16 pt, a jedinice su u fontu Verdana uobičajene debljine i veličine 12 pt te su centrirani ispod piktograma; — piktogram energetske učinkovitosti centrifugiranja: raspon razreda energetske učinkovitosti (od A do G) centriran je ispod piktograma, pri čemu je slovo primjenjivog razreda energetske učinkovitosti centrifugiranja u podebljanom fontu Verdana veličine 16 pt, a ostala slova razreda energetske učinkovitosti centrifugiranja u fontu Verdana uobičajene debljine i veličine 10 pt; — piktogram emisije buke koja se prenosi zrakom: broj decibela u zvučniku u podebljanom je fontu Verdana veličine 12 pt, a jedinica „dB” u fontu je Verdana uobičajene debljine i veličine 9 pt; raspon razreda buke (od A do D) centriran je ispod piktograma, pri čemu je slovo primjenjivog razreda buke u podebljanom fontu Verdana veličine 16 pt, a ostala slova razreda buke u fontu su Verdana uobičajene debljine i veličine 10 pt; broj uredbe je 100 % crne boje, u fontu Verdana uobičajene debljine i veličine 6 pt.
(e)

oznake moraju ispunjavati sve sljedeće zahtjeve (brojke se odnose na prethodne slike): boje logotipa EU-a su: — pozadina: 100,80,0,0, — zvijezde: 0,0,100,0; boja logotipa energije je: 100,80,0,0; ime dobavljača je 100 % crne boje u podebljanom fontu Verdana veličine 8 pt odnosno 5 pt (oznaka standardne odnosno male veličine); identifikacijska oznaka modela je 100 % crne boje u fontu Verdana uobičajene debljine i veličine 8 pt odnosno 5 pt (oznaka standardne odnosno male veličine); ljestvica od A do G je kako slijedi: — slova ljestvice energetske učinkovitosti su 100 % bijele boje u podebljanom fontu Calibri veličine 10,5 pt odnosno 7 pt (oznaka standardne odnosno male veličine); slova su centrirana na osi 2 mm odnosno 1,5 mm (oznaka standardne odnosno male veličine) od lijeve strane strelica; — boje strelica ljestvice od A do G su sljedeće: — razred A: 100,0,100,0, — razred B: 70,0,100,0, — razred C: 30,0,100,0, — razred D: 0,0,100,0, — razred E: 0,30,100,0, — razred F: 0,70,100,0, — razred G: 0,100,100,0; debljina unutarnje razdjelne crte je 0,5 pt, a njezina boja je 100 % crna; slovo razreda energetske učinkovitosti je 100 % bijele boje u podebljanom fontu Calibri veličine 16 pt odnosno 10 pt (oznaka standardne odnosno male veličine). Strelica razreda energetske učinkovitosti i odgovarajuća strelica ljestvice od A do G postavljene su tako da su njihovi vrhovi poravnati. Slovo u strelici razreda energetske učinkovitosti postavljeno je u središte pravokutnog dijela strelice, koja je 100 % crne boje: vrijednost potrošnje energije je u podebljanom fontu Verdana veličine 12 pt; „kWh/1 000 h” je u fontu Verdana uobičajene debljine i veličine 8 pt odnosno 5 pt (oznaka standardne odnosno male veličine), 100 % crne boje; QR kod je 100 % crne boje; broj uredbe je 100 % crne boje u fontu Verdana uobičajene debljine i veličine 5 pt.
(a)

Raspoloživost rezervnih dijelova 1. Proizvođači, ovlašteni predstavnici ili uvoznici opreme za zavarivanje stavljaju stručnim serviserima na raspolaganje najmanje sljedeće rezervne dijelove, i to tijekom razdoblja od najmanje deset godina nakon proizvodnje zadnje jedinice modela opreme za zavarivanje: (a) upravljačka ploča; (b) izvori napajanja; (c) kućište opreme; (d) baterije; (e) pištolj za zavarivanje; (f) crijeva za dovod plina; (g) regulatori dovoda plina; (h) sklop žice ili punjenja za zavarivanje; (i) ventilatori; (j) kabel za opskrbu električnom energijom; (k) softver i ugrađeni softver, uključujući softver za resetiranje. 2. Proizvođači osiguravaju da se ti rezervni dijelovi mogu zamijeniti uobičajenim alatima i bez trajne štete za opremu i dio. 3. Popis tih rezervnih dijelova i postupak za njihovo naručivanje moraju biti raspoloživi na javno dostupnim internetskim stranicama proizvođača, ovlaštenog predstavnika ili uvoznika najkasnije dvije godine nakon stavljanja na tržište prve jedinice modela i do kraja razdoblja raspoloživosti tih rezervnih dijelova.
(7)

Agencija je 14. ožujka 2019. objavila znanstveno mišljenje pod naslovom Safety of whey basic protein isolate for extended uses in foods for special medical purposes and food supplements for infants pursuant to Regulation (EU) 2015/2283 (Sigurnost bazičnog izolata bjelančevine sirutke za proširene upotrebe u hrani za posebne medicinske potrebe i dodacima prehrani za dojenčad u skladu s Uredbom (EU) 2015/2283) (6). To je znanstveno mišljenje u skladu sa zahtjevima članka 11. Uredbe (EU) 2015/2283.
(26)

Komisija je provjerila sve podatke koje je smatrala potrebnima za određivanje vjerojatnosti nastavka ili ponavljanja dampinga i štete te interesa Unije. Posjeti radi provjere obavljeni su u poslovnim prostorima sljedećih zainteresiranih strana: (a) proizvođači iz Unije: — Denver Bike, Italija, — Maxcom EOOD, Bugarska, — MFC (Manufacture Française du Cycle), Francuska, — RGVS Ibérica Lda, Decathlon group, Portugal, — Sprick Rowery Spółka z o.o., Poljska; (b) podugovaratelji iz Unije: — A. J. Maias SA, Portugal, — All Bike's SRL, Italija, — Andos Bike SRL, Italija, — G.L., Cicli Di Giraudo Lorena, Italija, — RTE SA, Portugal; (c) proizvođači izvoznici i njihova povezana društva: — Ideal Bike Co., Ltd., Dongguan (NRK), — Advanced Sports International-China Ltd., Dongguan (NRK), — Econotrade Co. Ltd., Taichung (Tajvan), — Top Sport International Co. Ltd., Taichung (Tajvan), — Ideal Bike Corporation Co., Ltd., Taichung (Tajvan), — Oyama Bicycles Co., Ltd., Taicang (NRK), — Universal Cycle Corporation Co., Ltd., Guangzhou (NRK), — Universal Cycle Corporation (tajvanska podružnica), Taipei (Tajvan).
(10)

Agencija je 25. listopada 2017. donijela znanstveno mišljenje pod naslovom Safety of Betaine as a novel food pursuant to Regulation (EC) No 258/97 (Sigurnost betaina kao nove hrane u skladu s Uredbom (EZ) br. 258/97) (5). Iako je Agencija to mišljenje izradila i donijela na temelju Uredbe (EZ) br. 258/97, ono je u skladu sa zahtjevima iz članka 11. Uredbe (EU) 2015/2283.
(2)

Proizvod na koji se odnosi moguće izbjegavanje mjera jesu keramički stolni i kuhinjski proizvodi, osim keramičkih mlinova za kondimente ili začine i njihovih dijelova za mljevenje, keramičkih mlinaca za kavu, keramičkih brusilica za noževe, keramičkih brusilica, keramičkih kuhinjskih alata namijenjenih rezanju, mljevenju, ribanju, struganju i guljenju te plitica za pizze od kordieritne keramike, vrste koja se koristi za pečenje pizze ili kruha, trenutačno razvrstani u oznake KN ex 6911 10 00, ex 6912 00 21, ex 6912 00 23, ex 6912 00 25 i ex 6912 00 29 (oznake TARIC 6911100090, 6912002111, 6912002191, 6912002310, 6912002510 i 6912002910) i podrijetlom iz Narodne Republike Kine („predmetni proizvod”).
11.

Država članica domaćin u kojoj institucija za platni promet pruža ili namjerava pružati platne usluge na temelju slobode pružanja usluga i odnosne platne usluge o kojima je obaviješteno nadležno tijelo države članice domaćina

Višestruke unaprijed definirane opcije (najviše 31 opcija, svaka ima najviše 13 unaprijed definiranih podopcija)
Članak 7.

Objava podataka o zbirnim pozicijama

1. Trgovinski repozitorij na svojim internetskim stranicama jedanput tjedno objavljuje podatke o zbirnim pozicijama izračunane u skladu s člankom 6., a najkasnije do utorka u 12 sati za transakcije financiranja vrijednosnim papirima prijavljene do petka prošlog tjedna do 23:59:59 sati po koordiniranom svjetskom vremenu.